A Mamma Mia! Az azonos című West End-musical 2008-as filmváltozata. A brit-amerikai koprodukcióban készült romantikus vígjáték az ABBA együttes dalaira épül, s közülük egytől kölcsönzi a címét. A főbb szerepekben Meryl Streep, Perce Brosnan, Colin Firth, Stellan Skarsgard, Julie Walters és Amanda Seyfried láthatók. A film executive producerei között megtalálható Tom Hanks és Rita Wilson is.

A világpremier Londonban volt 2008. június 30-án, majd elsőként a cselekmény helyszínéül szolgáló Görögország mozijai kezdték vetíteni július 3-án. Magyarországon július 17-én mutatták be. A DVD Magyarországon 2008 november végén jelent meg.

A Mamm Mia!-t két Golden Globe-díjra jelölték, a legjobb vígjáték/musical és a legjobb vígjátéki színésznő (Meryl Streep) kategóriákban.

A történet

A húszéves Sophie Sheridan szórakozott édesanyjával, Donnával egy kis görög szigeten él, ahol Donna a Villa Donna szállót vezeti. Sophie rövidesen hozzámegy vőlegényéhez, Skyhoz, és szeretné, ha édesapja vezetné az oltárhoz, azt azonban nem tudja, hogy ki is ő. Donna régi naplóját elolvasva a lány arra a következtetésre jut, hogy három férfi közül kell kiválasztania a megfelelőt. Meghívja hát Samet, Harryt és Billt is az esküvőre, anélkül, hogy anyjának bármit is szólna…

A szereplők

Meryl Streep mint Donna Sheridan (magyar hangja Ráckevei Anna) - Sophie édesanyja, a Villa Donna hotel tulajdonosa.

Pierce Brosnan mint Sam Carmichael (magyar hangja Kautzky Armand) - Amerikai építész, Sophie egyik lehetséges édesapja.

Colin Firth mint Harry "Hős Bika" Bright (magyar hangja Csankó Zoltán) - Angol bankár, Sophie második lehetséges édesapja.

Stellan Skarsgård mint Bill Anderson (magyar hangja Haás Vander Péter) - Svéd tengerész, Sophie harmadik lehetséges édesapja.

Julie Walters mint Rosie (magyar hangja Andresz Kati) - Donna független barátnője (a "magányos farkas"), aki szeret szórakozni.

Christine Baranski mint Tanya (magyar hangja Vándor Éva) - Donna háromszorosan elvált, tehetős barátnője.

Amanda Seyfried mint Sophie Sheridan (magyar hangja Czető Zsanett) - Donna lánya és Sky menyasszonya.

Dominic Cooper mint Sky (magyar hangja Moser Károly) - Sophie vőlegénye.

Philip Michael mint Pepper (magyar hangja Molnár Levente) - a néger srác, Sky barátja és Tanya "hódolója"

Ashley Lilley mint Ali (magyar hangja Huszárik Kata) - Sophie barna hajú barátnője.

Rachel McDowall mint Lisa (magyar hangja Győrfi Laura) - Sophie sötétszőke hajú barátnője.

A filmben elhangzó dalok

I Have a Dream – Sophie

Honey, Honey – Sophie

Money, Money, Money – Donna

Mamma Mia – Donna

Chiquitita - Tanya és Rosie

Dancing Queen – Donna, Tanya, Rosie és a többiek

Our Last Summer – Harry, Sam, Bill és Sophie

Lay All Your Love on Me – Sky és Sophie

Super Trouper – Donna, Tanya és Rosie

Gimme! Gimme! Gimme! (A Man After Midnight) - Sophie, Ali, Lisa és a többiek

The Name of the Game – Sophie és Bill

Voulez-Vous – mindenki

SOS – Sam és Donna

Does Your Mother Know – Tanya

Slipping Through My Fingers – Donna

The Winner Takes It All – Donna

I Do, I Do, I Do, I Do, I Do - Sam, Donna és a többiek

When All Is Said and Done – Sam

Take a Chance on Me – Rosie és Bill

Mamma Mia – mindenki

I Have a Dream – Sophie

Dancing Queen – Donna, Tanya és Rosie

Waterloo - Donna, Tanya, Rosie, Sam, Bill, Harry, Sophie és Sky

Thank You for the Music – Sophie (a végefőcím alatt)

